techiaith/cofnodycynulliad_en-cy huggingface dataset:
English: The funding that we receive from the Government is £9.585 million, which is a significant sum of money. It's less money than what the library received 10 years ago, when I was the heritage Minister. So, that gives you the context. We're receiving less now in terms of core funding from the Government than we did 10 years ago.
Welsh: Yr arian rydym ni'n ei dderbyn wrth y Llywodraeth ydy £9.585 miliwn, sydd yn swm sylweddol o arian. Mae'n llai o arian nag yr oedd y llyfrgell yn derbyn 10 mlynedd yn ôl, pan oeddwn i'n Weinidog treftadaeth. Felly, mae hynny'n gosod y cyd-destun. Rydym ni'n derbyn llai nawr o arian craidd oddi wrth y Llywodraeth nag yr oeddem ni 10 mlynedd yn ôl.
English: So, is that something that you've raised as a concern - that you won't be able to maintain what's happening now in terms of staff and staff numbers?
Welsh: Felly, a ydy hynny'n rhywbeth rydych chi wedi ei godi o ran consérn - nad ydych chi'n mynd i allu adfer yr hyn sy'n digwydd ar hyn o bryd gyda'r staff, o ran nifer y staff?
English: Well, this is one of the things that I raised when I was appointed as president of the library three years ago. At that time, I did warn that there was a situation approaching where the library wouldn't be able to deliver its core functions as a national library because of a lack of funding from the Government. Now, it's not for me to say how much money the Government can give us, it's a political consideration, but, from our perspective, we can't continue to deliver our functions when the funding that we receive now is less than the money we received 10 years ago. And, of course, inflation and other factors have increased demands on us above that. We did, with the support of the Government, propose an increase in salary for our staff, and the Government was very happy for us to do that, but that hasn't been reflected in the core funding that we receive from the Government. So, before long, we're going to be facing a funding gap in terms of the funding that we receive and the costs that we face, and we will need to look again at our situation in terms of our functions and in terms of our staffing.
Welsh: Wel, dyma un o'r pethau a godais i pan gefais fy mhenodi yn llywydd y llyfrgell dair blynedd yn ôl. Fe wnes i, bryd hynny, rybuddio bod yna sefyllfa yn agosáu lle na allai'r llyfrgell gyflawni ei swyddogaethau craidd fel llyfrgell genedlaethol oherwydd y diffyg arian rŷm ni'n ei dderbyn oddi wrth y Llywodraeth. Nawr, nid mater i fi ydy beth sy'n rheoli faint o arian mae'r Llywodraeth yn gallu ei roi inni, mater gwleidyddol ydy hwnnw, ond, o'n safbwynt ni, nid oes modd inni barhau i gyflawni ein swyddogaethau pan fo'r arian rŷm ni'n ei dderbyn nawr yn llai na'r arian roeddem ni'n ei dderbyn 10 mlynedd yn ôl. Ac, wrth gwrs, mae chwyddiant a phob peth arall wedi cynyddu'r gofynion arnom ni uwchben hynny. Fe wnaethom ni, gyda chefnogaeth y Llywodraeth, gynnig codiad cyflog i'n staff ni. Fe oedd y Llywodraeth yn hapus iawn inni wneud hynny, ond nid ydy hynny chwaith wedi cael ei adlewyrchu yn yr arian craidd rŷm ni'n ei gael oddi wrth y Llywodraeth. Ac felly, cyn bo hir, rŷm ni'n mynd i fod yn wynebu bwlch yn y sefyllfa o ran yr arian rŷm ni'n ei dderbyn a'r costau sydd ein hwynebu ni, a bydd yn rhaid inni edrych eto ar ein sefyllfa o ran ein swyddogaethau ni, a hefyd o ran ein staff ni.
English: I had regular meetings with the previous Minister who is now a Cabinet Secretary. I haven't had a meeting with the current Minister. The usual practice is that the Minister arranges meetings every six months, but I haven't had any meetings with the current Minister.
Welsh: Roeddwn i'n cael cyfarfodydd cyson gyda'r cyn-Weinidog sydd nawr yn Ysgrifennydd Cabinet. Nid wyf i wedi cael cyfarfod gyda'r Gweinidog presennol. Yr arfer ydy bod y Gweinidog yn trefnu cyfarfodydd bob chwe mis, ond nid ydw i wedi cael unrhyw gyfarfod gyda'r Gweinidog.
English: So, he hasn't arranged those six-monthly meetings, as used to happen.
Welsh: Nid yw e wedi trefnu'r cyfarfodydd pob chwe mis, fel oedd yn arfer digwydd.
English: There is to be a meeting in February 2019, as I understand it, but we haven't had one prior to that.
Welsh: Mae yna gyfarfod, rydw i wedi deall, yn Chwefror 2019 ar y gweill, ond rydym ni heb drefnu un cyn hynny.
English: I'm just going into questions on the workforce, and I'll come back to the archives, if that's okay. David Melding is going to ask questions about the workforce and then, after that, you can come in, Rhianon, if that's okay.
Welsh: Rwyf i jest yn mynd i fynd i mewn i gwestiynau am y gweithlu ac wedyn dod nôl at yr archifau, os yw hynny'n iawn. So, mae David Melding yn mynd i ofyn cwestiynau am y gweithlu, ac ar ôl hynny, gallwch chi ddod mewn, Rhianon, os yw hynny'n iawn.
English: Yes, but David is leading on this, so you can come in after David.
Welsh: Iawn, ond mae David yn arwain ar hwn, so cewch chi ddod mewn ar ôl David.
English: If I could discuss the general principles, the librarian can come back on the details on the workforce strategy. The important thing for us was that, under the current challenging circumstances that we face, we moved on with the co-operation of the staff and the unions, and as you say, we had, in 2014, nearly 300 members of staff. By now, the figure has fallen to 228. And as the librarian said, we are indebted greatly to the library staff for their commitment and their willingness to accept the fact that they're working under very different, new and challenging circumstances, and they have done that. Naturally, when you work on the basis of early retirement and voluntary exit, you often lose the most experienced members of staff that you have. And what's happened - for example, the senior management team, which did have six members, now is a librarian and two deputy librarians. So, there have been posts that have gone from those senior management roles in the library, and then, there are responsibilities that have been transferred down the chain, and heads of departments have taken on more responsibilities in terms of managing and marketing within their departments. So, major change has happened in terms of the staffing at the library, but the library is governed by the charter. So, there are core requirements on the library that we have to try and deliver. So, that's the context of where we're working from, and the strategy has been formed on that basis.
Welsh: Os gwnaf fi drafod yr egwyddorion cyffredinol, gwnaiff y llyfrgellydd ddod nôl gyda'r manylion ynglŷn â'r strategaeth ar gyfer y gweithlu. Y peth pwysig inni oedd ein bod ni, dan yr amgylchiadau heriol a oedd yn ein hwynebu ni, yn symud ymlaen gyda chydweithrediad y staff, a'r undebau hefyd, ac fel rŷch chi'n ei ddweud, fe oedd gennym ni, yn 2014, bron i 300 o staff. Erbyn hyn, y mae'r ffigur wedi gostwng i 228. Ac fel roedd y llyfrgellydd yn ei ddweud, rŷm ni'n hynod ddyledus i'r staff yn y llyfrgell am eu hymroddiad a'u parodrwydd nhw hefyd i dderbyn eu bod nhw'n gweithio dan amodau gwahanol a newydd a heriol, ac maen nhw wedi gwneud hynny. Wrth reswm, pan ŷch chi'n gweithio ar sail ymddeoliad cynnar a diswyddo gwirfoddol, yn aml iawn rŷch chi'n colli'r aelodau mwyaf profiadol o'ch staff. A beth sydd wedi digwydd - er enghraifft, mae'r tîm uwch reoli a oedd yn chwech bellach yn llyfrgellydd a dau ddirprwy lyfrgellydd. Felly, mae yna swyddi wedi mynd o'r swyddi uwch yn y llyfrgell. Mae yna gyfrifoldebau, wedyn, wedi cael eu trosglwyddo yn is i lawr, ac mae penaethiaid adrannau wedi cymryd mwy o gyfrifoldeb ynglŷn â rheoli a marchnata, hefyd, o fewn eu hadrannau. Felly, mae yna newid mawr wedi digwydd yn staffio'r llyfrgell, ond mae'r llyfrgell, wrth gwrs, yn cael ei rheoli gan y siarter, ac felly mae yna ofynion craidd ar y llyfrgell y mae'n rhaid inni geisio eu cyflawni. Felly, dyna'r cyd-destun rŷm ni'n gweithio ynddo, ac mae'r strategaeth wedi cael ei datblygu ar sail hynny.
English: Did you want to come in here?
Welsh: A oeddech chi eisiau dod i mewn fanna?
English: Just to give an additional platform to the president to expand on what's going on here, and to reinforce the point that we're talking about a very innovative treasury for our nation in terms of this broadcasting archive. We're still trying to convince the Minister that we still need to build national institutions in Wales, and this is the latest national institution, this broadcasting archive, and we can't afford to lose it. So, as you said, I asked a question last week. I took it from the answer that he had changed his mind about this £1 million, or the supplementary question after that would have been a lot more aggressive, let's say. I took it from the Minister's tone and answer that the £1 million was back on the table, and there were just some details to iron out, because leading up to that question, this is why the situation is such a concern. In terms of the timetable of the bid with the HLF, that timetable isn't open for months and months, is it? So, there is time pressure in terms of resolving this dispute, or whatever it is - I'm trying to get to the bottom of it. What we can't have is losing this, because this is an invaluable treasure, particularly with the BBC archives. We have a nation's memory here, and it's not going to last forever, as you said, in terms of digital issues. So, how do you see this being resolved in the short term?
Welsh: Jest i roi llwyfan ychwanegol i'r llywydd ehangu ar beth sy'n mynd ymlaen fan hyn, ac i atgyfnerthu'r pwynt rydym yn sôn, efo'r archif ddarlledu genedlaethol, am drysorfa hynod arloesol a gwerthfawr i'n cenedl ni. Rydym ni'n dal i sôn ac yn dal i ddarbwyllo'r Gweinidog ein bod ni yn dal i orfod adeiladu sefydliadau cenedlaethol Cymreig, ac mae hwn, rwy'n gweld, fel y sefydliad diweddaraf cenedlaethol Cymreig, sef yr archif ddarlledu yma, ac ni allwn fforddio ei golli fe. Nawr, fel roeddech chi'n ei ddweud, mi wnes i ofyn y cwestiwn wythnos diwethaf. Roeddwn i'n cymryd fel yr ateb ei fod o wedi newid ei feddwl ynglŷn â'r £1 miliwn, neu mi fuasai'r cwestiwn atodol a oedd wrth gefn wedi bod yn llawer fwy aggressive, fe fuaswn i'n dweud. Roeddwn i wedi cymryd o dôn ateb y Gweinidog fod y £1 miliwn yn ôl ar y bwrdd, a dim ond rhyw fanylion sydd i'w gweithredu achos, yn amlwg, yn arwain i fyny at y cwestiwn, dyma pam mae'r sefyllfa mor bryderus. A hefyd ynglŷn ag amserlen y bid yma efo'r HLF, efo'r heritage lottery, wrth gwrs, nid yw'r amserlen yn agored am fisoedd ar fisoedd ar fisoedd, ydy e? Felly, mae yna bwysau i ddatrys yr anghydfod yma, os anghydfod yw e, neu beth bynnag - rwy'n trio dod i waelod y peth. Ond beth fedrwn ni ddim gael ydy colli hyn i gyd, achos mae yna drysorfa amhrisadwy, yn enwedig efo archifau y BBC. Mae cof cenedl gyda ni'n fan hyn, ac nid yw'n para am byth, fel rydych chi wedi ei ddweud, efo materion digidol. Felly, sut ydych chi'n gweld hyn yn cael ei ddatrys yn y byr dymor rŵan?
English: I have written to the Minister - some days ago - responding to his letter, and having listened to the session in the Senedd. I will provide you with a copy of the letter, but it might be useful for the committee just to hear this final paragraph of the letter. 'The Library is, of course, prepared to consider all options to preserve this historic Broadcast Archive and to ensure public access to this unique collection. We are now aware that there will be an opportunity to submit the second round proposal by the end of March 2019. Therefore, I would welcome an opportunity for your officials to discuss with ourselves and the BBC how we could move forward and together agree a strong proposal which could be considered by Heritage Lottery Fund at a UK level in early summer 2019.' And it may be important to note that this will of course be decided in London. So, it's a competition throughout the UK. But there is a bilingual copy of the letter for your perusal.
Welsh: Rydw i wedi ysgrifennu at y Gweinidog - rhai dyddiau yn ôl - yn ymateb i'w lythyr ef, ac wedi imi wrando ar y sesiwn yn y Senedd. Gwnaf i roi copi o'r llythyr i chi, ond hwyrach y byddai'n ddefnyddiol i'r pwyllgor glywed dim ond y paragraff olaf o'r llythyr hwnnw. 'Mae'r Llyfrgell, wrth gwrs, yn barod i ystyried pob opsiwn i ddiogelu'r Archif Darlledu hanesyddol hon ac i sicrhau mynediad i'r cyhoedd i'r casgliad unigryw yma. Bellach, rydym yn ymwybodol y bydd cyfle i gyflwyno cais ail rownd erbyn diwedd Mawrth 2019. Felly, byddwn yn croesawu cyfle i'ch swyddogion drafod gyda ni a'r BBC sut y gallem symud ymlaen gyda'n gilydd a chytuno ar gais cryf y gellid ei ystyried gan Gronfa Treftadaeth y Loteri ar lefel y DU yn gynnar yn haf 2019.' A hwyrach ei bod yn bwysig nodi mai wrth gwrs yn Llundain y mae'r cais yma'n cael ei benderfynu. Felly, mae'n gystadleuaeth drwy'r Deyrnas Unedig. Ond mae yna gopi dwyieithog o'r llythyr fan hyn ar eich cyfer chi.
English: Yes, we'll see that letter later. I've just two quick questions here, and then we'll move on, if you have time to stay with us a little longer. Why is it going to cost £400,000 per annum to ensure that this happens? The second question is, and perhaps this isn't particularly pertinent: does that £1 million have to come from the Welsh Government? Or, would it be possible, as David Melding suggested, to get a letter from the Government supporting the application, and then seeking the £1 million elsewhere? Or, is that not possible?
Welsh: Grêt. Gwnawn ni weld y llythyr ar ôl. Mae gen i jest ddau gwestiwn clou ar hyn, ac wedyn gwnawn ni symud ymlaen, os oes amser gyda chi i aros. Pam mae'n mynd i gostio £400,000 y flwyddyn i sicrhau bod hyn yn digwydd? Yr ail gwestiwn yw, ac efallai bod hwn yn gwestiwn sydd ddim yn berthnasol: a oes rhaid i'r £1 miliwn ddod o Lywodraeth Cymru? Neu, a ellir cael, fel roedd David Melding yn dweud, llythyr gan y Llywodraeth a fydd yn rhoi'r hwb hwnnw i'r cais, ac wedyn ceisio am y £1 miliwn o rywle arall? Neu, a ydy hynny'n rhywbeth nad yw'n bosibl?
English: It would be great if we could make an application somewhere else for that £1 million, but unfortunately the requirements of the Heritage Lottery Fund mean that we have to have the support of the Government and that support must be backed by a financial contribution. One million pounds is the figure at present; that's what would allow the project to continue as it is. In terms of the hubs, as the librarian said, we've already come to an agreement with our partners, who are all very eager to see this project proceeding. The encouraging thing is that they have agreed to take partial responsibility for the centres after the end of the five-year period. In the challenging financial situation facing us all, that's a significant commitment on behalf of those organisations, but they feel that these centres are so important that they are willing to commit to their future. The BBC also - once again, I think this is unique - has agreed to provide money -
Welsh: Fe fyddai'n braf iawn petaem ni'n gallu rhoi cais rhywle arall am y £1 miliwn, ond yn anffodus mae gofynion y loteri treftadaeth yn golygu bod yn rhaid inni gael cefnogaeth y Llywodraeth a bod y gefnogaeth honno yn cael ei hategu gan gyfraniad ariannol. Un miliwn yw'r ffigwr ar hyn o bryd; dyna fyddai'n caniatáu'r project fel y mae. O ran y canolfannau, fel roedd y llyfrgellydd yn dweud, rydym ni eisoes wedi dod i gytundeb gyda'n partneriaid, sydd i gyd yn awyddus iawn i weld y project yma yn symud ymlaen. Beth sydd yn galonogol ydy eu bod nhw wedi cytuno i dderbyn cyfrifoldeb rhannol am y canolfannau yma ar ôl diwedd y pum mlynedd. Yn y sefyllfa heriol sy'n ein wynebu ni i gyd, mae hynny'n ymrwymiad mawr ar ran y sefydliadu hynny, ond maen nhw'n teimlo bod y canolfannau yma mor bwysig fel eu bod nhw'n barod i ymrwymo i'w dyfodol nhw. Mae'r BBC hefyd - unwaith eto rwy'n credu bod hyn yn unigryw - wedi cytuno i roi cyfraniad ariannol -
English: So, that £400,000 will be post the lottery funding.
Welsh: Felly, bydd y £400,000 ar ôl i'r arian loteri ddod i ben.
English: Yes. That £400,000 isn't an accurate figure. There will be costs after that five-year period, but our partners have already stated that they are willing to sit down in 2024 along with us and look at the situation and see what they can do in order to shoulder responsibility for some of those costs. Not one of us can say what our situation will be in 2024. I don't know what the library's situation will be, at present, in the next financial year. I've been given an estimate from Government what we're going to receive, but I've not received confirmation. No other body in the public sector has received that confirmation, never mind 2024. But, that commitment is in place. So, that £400,000 isn't correct.
Welsh: Bydd. Nid yw'r £400,000 yn ffigwr cywir. Fe fydd yna gostau yn dilyn y pum mlynedd, ond mae'n partneriaid ni eisoes wedi dweud eu bod nhw'n fodlon eistedd lawr yn 2024 gyda ni ac edrych ar y sefyllfa a gweld beth maen nhw'n gallu'i wneud i dderbyn cyfrifoldeb am rai o'r costau hynny. Ni allwn ni - nid oes yr un ohonom ni yn gallu dweud beth fydd ein sefyllfa ni yn 2024. Nid wyf i'n gwybod beth fydd sefyllfa'r llyfrgell, ar hyn o bryd, yn y flwyddyn ariannol nesaf. Rwyf wedi cael amcan gan y Llywodraeth beth rydym ni'n mynd i'w dderbyn, ond nid wyf wedi cael cadarnhad o hynny eto. Nid oes yr un corff arall yn y sector cyhoeddus wedi cael hynny, heb sôn am 2024. Ond, mae'r ymrwymiad yno. Felly, nid yw'r £400,000 yn gywir.
English: The £400,000 is a figure that has been estimated, and I think it's important that the library board and the Government do have estimates. But, of course - in 2023, I'd assume - the partners will need to sit around the table and decide which model will be provided, how much that will cost, and where the resources will come from to fund it. So, it's important, in terms of scrutinising the application, that the library board does know that £400,000 is the estimate. But, I foresee that discussions will be needed later - if £400,000 is the cost - on who's going to pay that. I hope that that will be shared in terms of the responsibility of funding the centres. But, it is important that we do present the Government with these figures, and the board of course, as the president said, has been looking at the financial risks of the project, as they should. That's another thing that we've been doing work on.
Welsh: Mae'r £400,000 yn ffigwr sydd wedi cael ei amcangyfrif, ac rwy'n meddwl ei fod yn bwysig bod bwrdd y llyfrgell a'r Llywodraeth yn cael amcangyfrif. Ond, wrth gwrs, bydd angen - yn 2023, buaswn i'n tybio - i'r partneriaid eistedd rownd y bwrdd a phenderfynu pa fodel y byddwn ni'n darparu, faint bydd cost y model yna, ac o le mae'r adnoddau'n mynd i ddod i'w ariannu. Felly, mae'n bwysig, rwy'n meddwl, o ran edrych a chraffu ar y cais, fod bwrdd y llyfrgell yn gwybod mai £400,000 ydy'r amcangyfrif. Ond, rwy'n rhagweld y bydd angen trafodaethau wedyn i weld, os £400,000 fydd y pris, pwy sy'n mynd i'w dalu. Rwy'n gobeithio y bydd hynny wedyn yn cael ei rannu o ran y cyfrifoldebau o ariannu y canolfannau wedyn. Ond, mae'n bwysig ein bod ni'n rhoi'r ffigurau yma o flaen y Llywodraeth ac o flaen y bwrdd, sydd wrth gwrs, fel roedd y llywydd wedi dweud, wedi bod yn edrych ar risgiau ariannol y project, fel y dylem nhw. Mae hynny'n rhywbeth arall rydym ni wedi bod yn gwneud o ran gwaith iddyn nhw hefyd.
English: I'm sure we as a committee will follow this issue with interest, and seek to assist where possible and appropriate. We'll move on now, Rhianon Passmore is going to conclude with some questions - sorry, David Melding.
Welsh: Mae'n siŵr y gwnawn ni fel pwyllgor ddilyn y mater yma gyda diddordeb, a cheisio helpu os yn bosibl lle bo'n briodol. Fe wnawn ni symud ymlaen nawr ac mae Rhianon Passmore yn mynd i orffen gyda'r cwestiynau - sori, David Melding.
English: Okay, thank you for your evidence. We will be visiting you later today. There are some additional questions that we haven't had an opportunity to ask, because I think it was important for us to delve into this very topical issue, so we will write to you with some further questions. But thank you for joining us and thank you for sharing your ideas with us. Thank you.
Welsh: Ocê, diolch i chi am ddod i mewn i roi tystiolaeth. Rydym ni'n mynd i ymweld â chi yn hwyrach heddiw. Mae yna gwestiynau ychwanegol nad ydym ni wedi cael cyfle i'w gofyn, achos roeddwn i'n credu ei bod hi'n bwysig i ni geisio gofyn cymaint o gwestiynau â phosibl am y mater pwysig, amserol hwn, felly byddwn ni'n ysgrifennu atoch chi yn y man. Ond diolch yn fawr iawn i chi am ddod i mewn atom ac am rannu eich syniadau gyda ni. Diolch yn fawr iawn.
English: There's a copy of the letter.
Welsh: Dyna'r llythyr.
English: Thank you. We'll take a two-minute break and then return.
Welsh: Diolch am y llythyr hefyd. Mi wnawn ni gymryd seibiant o ddwy funud a dod yn ôl ar ôl hynny.
English: Welcome to item 3 on the agenda, which is scrutiny of the Welsh Books Council. I welcome Helgard Krause, who is - what's the title specifically? I don't have it before me. Chief executive of the Welsh Books Council. I can't seem to find anything at the moment. Right, here we are. And welcome to Professor Wynn Thomas also, the chair. Sorry, the system has changed and it's thrown me somewhat. Thank you, both, for coming in to give evidence this morning. I'm very pleased to be in Aberystwyth, of course, once again. As usual, we have questions on different themes. I will start, if that's okay. So, I'll start with this question: how have you adapted, as the books council, to the climate that we have now? Evidently, the world has changed in terms of how people use books. We're going to go on to digital issues later on, so we don't have to focus on that at present. But, what's happening at present that are priorities for you as an institution?
Welsh: Croeso i eitem 3 ar yr agenda, sef craffu ar Gyngor Llyfrau Cymru. A chroeso i Helgard Krause, sef - beth yw'r teitl yn benodol? Nid yw e gen i o fy mlaen i. Prif weithredwr Cyngor Llyfrau Cymru. Nid wyf yn gallu ffeindio dim nawr - o, fan hyn. A wedyn yr Athro Wynn Thomas, sef y cadeirydd. Sori, mae'r system wedi newid ac mae wedi fy nhaflu fi rywfaint. Diolch yn fawr iawn i chi am ddod i mewn i roi tystiolaeth i ni yma heddiw. Rydym ni'n falch iawn o fod yn Aberystwyth, wrth gwrs, unwaith eto. Fel arfer, mae gennym ni cwestiynau ar themâu gwahanol. Byddaf i'n cychwyn, os yw hynny'n iawn. Felly, jest i gychwyn, sut ydych chi wedi addasu fel cyngor llyfrau i'r hinsawdd sydd ohoni? Yn amlwg, mae'r byd wedi newid o ran sut y mae pobl yn defnyddio llyfrau. Rŷm ni'n mynd i fynd ymlaen at y byd digidol yn hwyrach, felly does dim angen ffocysu ar hynny cweit ar hyn o bryd. Ond, beth sy'n digwydd ar hyn o bryd sy'n flaenoriaethau i chi fel sefydliad?
English: Well, that's a matter of activity. So, Helgard, would you like to give the details?
Welsh: Gweithgareddau yw hynny, wrth gwrs. Felly, Helgard, a ŷch chi am roi manylion?